Eesti Ehituse aktsiaid sooviti pakutust kaheksa korda rohkem Kokku jaotati pakkumise raames 3 278 138 aktsiat, millest 2 901 153 aktsiat (88,5%) jaotati institutsionaalse pakkumise ning 376 985 aktsiat (11,5%) avaliku pakkumise raames, teatas ettevõte.Eesti Ehituse, tema tütarettevõtete, ASi EE Grupp ning ASi Eurox töötajatele ning nõukogu ja juhatuse liikmetele jaotati 76 094 aktsiat.Kutseliste investorite kogunõudlus oli kokku 22 702 505 aktsiat ehk umbes kaheksa korda suurem neile jaotatud aktsiate koguarvust. Jaeinvestorid soovisid 2 261 725 aktsiat ehk umbes kuus korda rohkem avaliku pakkumise raames jaotatud aktsiate koguarvust.Pärast pakkumise perioodi lõppu otsustasid AS Eesti Ehitus ning AS EE Grupp määrata pakkumishinnaks 89,97 krooni aktsia kohta.Kauplemine Eesti Ehituse aktsiatega algab Tallinna Börsil 18. mai paiku.
Eesti Ehituse aktsiaid sooviti pakutust kaheksa korda rohkem